Landsgemeinde
D Landsgemeind isch eini vo den ältischte und eifachschte Forme vo dr Demokratii. In ä baar Kantön in dr Schwiiz git s äsä als kantonali oder als regionali Inschdidution, aber in de meischte Kantön isch si abgschafft worde. In chliinere Ortschafte wärde Gmeindiversammlige au wie Landsgmeinden abghalte.

Verlauf 
Bürger, wo s Schtimmrächt hai, versammle sich an emä beschtimmte Dag under freiem Himmel und düen öffentlig abschtimme über d Gschäft, wo vorgschlage si. Das cha d Wahl von der Regierig si wie im Appizell Innerrhode, Gsetz oder s Büdsche. Jede cha si Meinig säge und Vorschleg mache. Abgschtimmt wird mit dr Hand, em Bajonett oder em Schtimmrächtsuuswiis.

Gschicht 
Die moderne schwiizer Landsgmeinde si in dr Form ähnlich zum germanische Ding, schtamme aber nit vo dere alterdümlige Inschdidution ab, sondern vo de middelalterlige Korboratione und si zum erschte Mol im Johr 1403 in erä Urkunde erwähnt worde. In de Kantön Zug und Schwyz si si 1848 abgschafft worde, im Kanton Uri 1928, in Nidwalde 1996, s Johr druf im Appizell Usserrhode und 1998 in Obwalde.

Die kantonal Landsgmeind git s nu no in Appizell Innerrhode und im Kanton Glaris. Regionali Landsgmeinde gchännt me no im Kanton Appizell Innerrhode und im Kanton Schwyz; die im Kanton Graubünde gits sit 2016 nüme.

Tradizionelli Versammligsort 
 Appezäll Innerroode (hed si immer nu): Landsgmeindplatz z Appezäll
 Appezäll Usserroode (abgschafft 1997): abwächsligswiis z Troge und z Hundwil
 Glaris (hed si immer nu): Landsgmäindplatz z Glaris
 Nidwalde (abgschafft 1994): Wil a der Aa z Oberdorf
 Obwalde (abgschafft 1998): Landebärg z Sarne, ab 1973, nach der Ifüerig vom Frauestimmrächt, zwüscheddure au a andere Plätz z Sarne
 Schwyz (abgschafft 1848): im Ring vo Ibach, vo 1833 bis 1847 uf dr Altmatt z Rooteturm
 Uri (abgschafft 1928): under em Pulverturm vo Betzligä z Schattorf
 Zug (abgschafft 1848): Landsgmäindplatz z Zug

Literatur 
 
 Hans-Peter Schaub: Landsgemeinde oder Urne – was ist demokratischer? Urnen- und Versammlungsdemokratie in der Schweiz. Nomos, Baden-Baden 2016.
 Felix Helg: Die schweizerischen Landsgemeinden. Ihre staatsrechtliche Ausgestaltung in den Kantonen Appenzell Ausserrhoden, Appenzell Innerrhoden, Glarus, Nidwalden und Obwalden. Juristischi Dissertation, Zürich 2007.
 Silvano Möckli: Die schweizerischen Landsgemeinde-Demokratien. Paul Haupt, Bern 1987 (au PDF-Download).
 Louis Carlen: Die Landsgemeinde der Schweiz. Schule der Demokratie. Thorbecke, Sigmaringen 1976, ISBN 3-7995-2004-X.
 Gian Caduff: Die bündnerische Landsgemeinde. In: Graubünden. Ug. vom Walter Schmid. Bern 1942, S. 35–40 (au PDF-Download, uf download.burgenverein-untervaz.ch).
 Schwiizerischs Idiotikon, Band IV, Spalte 304, Artikel Lands-Ge-mein (1901; Digitalisat) und Band VII, Spalte 1592, Artikel Be-satzing, Bed. 1b (zue Graubünde Sp. 1593 Mitte) (1913; Digitalisat) mit Spalte 1596, Artikel Lands-Be-satzing (1913; Digitalisat).

Weblink 
 Landsgemeinde-Dossier der Appenzeller Zeitung (Appenzell Ausserrhoden)
 Glarner Landsgemeinde
 Ausserordentliche Landsgemeinde 2007 in Glarus
 Landsgemeinde 2007 in Glarus
 Landsgemeinde 2006 in Glarus
 Landsgemeinde 2005 in Glarus
 Landsgemeinde in Appenzell Innerrhoden

Kantonalpolitik
Gsetzgäbendi Versammlig
Kanton Appezäll Osseroode
Kanton Appezöll Inneroode
Kanton Glarus
Nidwalde
Obwalde
Schwyz
Uri
Gschicht vom Kanton Zoog
Immateriels Kulturerb vo der Schwiiz